Manyolo a phelang | Mohoai oa lekhulo le holimo | January 2020
Sehlopha Manyolo a phelang
Manyolo ka litlama ke manyolo a manyolo a ka fumanoang ka ho bolaea likarolo tse sa tšoaneng (limela, lijo, mobu, makhasi, makala, manyolo). Manyolo ka litlama a ka rekoa mabenkeleng a khethehileng, 'me u ka e etsa u le mong. Ho lokisetsa manyolo ka mekotla ke tsela e le 'ngoe feela.
Copyright 2020 \ Mohoai oa lekhulo le holimo \ Manyolo a phelang July 2019 – moafrikafmradio: The Most Authoritative Radio Ever!
July 4, 2019 July 4, 2019 MoAfrika FM
Moahloli Likhang Moseneke o re baetellipele ba Lesotho ba lumellane hore naha ena e theheloe Lekhotla la Tlhophobocha (NRA) ka molao oa paramente, khoeling e tlang pele ho letsatsi la bohlano la eona ho etsa mosebetsi oo.
Lekhotla leo, le hlalosoa ke Moseneke le tla tataisa tšebetso eohle ea tlhophobocha e lokelang ho nka selemo se le seng ho tloha mohla e thehiloeng, empa ha e ba ho lieha ho e-ba teng, mosebetsi oa eona o ka eketsoa ka likhoeli tse tšeletseng feela.
O bile a re NRA eo, e tla bopjoa ka batho ba sa feteng mashome a mahlano ba fanoeng ke mekha e ingolisitseng le Komisi ea Likhetho ea naha ena. Eona e tla thusa ho theha botsamaisi ba NRA ka barutehi ba supileng ba tlang ho ikarabela tabeng e ’ngoe le e ’ngoe ea tse bopileng lihlooho tsa tlhophobocha, ha eona e tla okameloa ke molula-setulo le motlatsi ba tlang ho khethoa har’a litho tsa NRA.
Ho kena tšebetsong ha NRA ho tla nka mosebetsi oa Komiti ea Tlhophobocha e ntseng e tataisa tšebetso hona joale. RK.
Mosali oa Sekamaneng Ha-Sepinare, Berea, ea neng a ntse a batloa ke setloholo sa hae see a phelang le sona, o fumanoe a bolokehile sepetlele Mohlomi, a isitsoe ke mapolesa a Ha Mabote, kamor’a ho nyamela hae, ka Lapele la beke ena, hoseng.
Monghali Mahooana Lebabo, o re o ile moo a latetse monyenyetsi oo a o fumaneng, kamor’a ho hloella qhooeng ena, ’me o mo siile moo kamor’a ho ikholisa hore o teng, kaha sepetlele se boletse a lokela ho alafshoa pele joalo kaha a ntse a kula.
July 2, 2019 July 3, 2019 MoAfrika FM
Phala ea Nonyana e kholo e re e le ho keteka letsatsi la tsoalo la Rabasotho ho tloha ka la leshome le metso e tšeletseng le le lehlahlamang, LCD, e tla abela batho ba lekholo lijo, lebatooeng la ’Maletsunyane.
Monghali Teboho Sekata o re ho feta moo ba tla abela baithopi ba Makoabating ba leshome le metso e ’meli ba ntseng ba lokisa tsela, li-ea-ka-maleng.
O re ka la leshome le metso e supileng, ho tla ba le mojaho oa lipere tsa terepele le tsa leparaka,’me meputso e tla ba teng ka mekhahlelo e fapakaneng.
DMA, e re ha e na lipitsi tse lekaneng ho thusa ba ka koalloang ke lehloa
Mookameli oa lefapha la Thibelo le Taolo ea Likoluoa, DMA, o re Basotho ba ke ba leke ka litsela tsohle ho qoba ho ikenya tsietsing ea ho koalloa ke lehloa, hoba lipitsi tsa hae li tšoeroe ke lekhethe, ha li na tseba ho ba nanabela habonolo.
Monghali Haretsebe Mahosi, o re sena o se bua a ipapisitse le hore le hoja ho khetheha ha lehloa e se koluoa, empa ha se bohlale hore batho ba nke maeto a ka ba behang tsietsing ea ho koalloa ke lona, feela ba ile ba hlokomelisoa ka boemo boo.
Leha ho le joalo, o re o rolela bafuputsi ba litaba ba Moafrika khaebana hobane ba bonahala ba le malala-a-laotsoe, hoba e ba bona ba pele ba ho tlola matjato ho fana ka litlaleho tsa lehloa moo ba leng teng e le ho fana tlhokomeliso.
July 1, 2019 July 2, 2019 MoAfrika FM
Lihlaba tsohle tsa Lesotho li aparetsoe ke lehloa
Lihlaba tsa Lesotho li tlalehoa li se li apere bosoeu ba lehloa la pele la mariha a selemo sena.Ho se ho e-na le litlaleho tsa makoloi a seng a qahiloe har’a lona a akhang Lori e kholohali ea mafura tseleng e lipakeng tsa Maseru le Semonkong.
Ha ’muso oa Lesotho, ka mokhoa oa oona o se o qalelletse ho eletsa sechaba hore se emise maeto ho fihlella lehloa le qhibilihile, khoebo ea thelelisane, Mahlasela, eona e ntse e thaotha sechaba hore se tlo bapala lehloeng.
Bothata ba Lesotho ke ho se tsotelle mebila e tsamaeang ka har’a matsaranka-tsaranka a Maloti a naha ena, hoo lehloa le fetohang koluoa ha ka nepo e le tlhohonolofatso khoebong le temong ea mariha.
July 1, 2019 MoAfrika FM
Rankulikae o re Thaba-Bosiu e mo ketleutse ha bohloko
Rankulikae oa Thabana-Morena Ha-Turupu, Mafeteng, o re o ipone hore ke monna ea matla, haeba ha a ka a ilibana ha a bona fono ea hae ea letsoho e mo tlalehela hore chelete ea hae ea boea ke makholo a robong a metso e robong a Maloti, ka Labone le fetileng.
Monghali Antone Leferesane ea kutelang sekiring sa Thabana-Morena, o re o makaletse chelete e kaalo, feela a kutile linku tse mashome a tšeletseng a metso e supileng.
O re mokutong oa selemo sa 2017, o ne a fumane likete tse leshome le metso e supileng a ne a kutile linku tse mashome a tšeletseng a metso e tšeletseng, ’me o re Thaba-Bosiu, e mo ketleutse ha bohloko.
Monna o thusoa ke Moafrika ho fumana ba habo mofu
Moahi oa Semphethenyane, Mamenoaneng Ha-Joo, Maseru, o re o leboha Moafrika Fm, ka mor’a ho mo fumanela ba habo leqhekoana le ileng la timella ha hae ka Labohlano le fetileng.
Monghali Sebakeng Qobete, o re sena se latela hore a hloe qhooeng ena ho kopa ba habo leqhekoana ho itlhahisa, hoba bao a ileng a lekanya hore ke ba habo lona, ba ile ba itatola.
O re bao e leng ba habo lona, ba ile ba iponahatsa ka Moqebelo o fetileng, ’me ka Lapele lena ba lokela ho ea fetola mabitso a neng a ile a ngoloa ’moshareng ha ho ne ho amoheloa setopo.